 FIȘĂ DE DATE privind închirierea spațiilor (amplasamentelor) disponibile în incinta clădirii Primăriei Municipiului Timișoara în vederea amplasarii unor aparate de cafea, automate de tip snacky (sucuri/ produse proaspete tip sandvis și patiserie) și copiator, respectiv spațiu disponibil din incinta Direcției de Evidență a Persoanei 


	A. SECȚIUNEA A – INTRODUCERE

	A.l.
Denumirea şi sediul locatorului
	Primăria Municipiului Timişoara,
Cod fiscal: 14756536
Adresa sediului : C.D. Loga nr.1, Timişoara, jud. Timiş, nr. de telefon/fax : 
0256 408300; .
Persoana de contact la telefon: 0256/408300 int. 454,
e-mail: Marinela.Bandi@primariatm.ro

	A.2.
Locul şi data de desfăşurare a licitaţiei
	Sediul Primăriei Municipilui Timişoara, C. D. Loga nr.1
· în data de                       , ora              , dacă sunt cel puţin 2 ofertanţi calificaţi;
· în situaţia în care la data sus menţionată nu se prezintă/nu se califică minimum 2 ofertanţi, licitaţia se va relua.

	A.3.
Legislaţia
aplicabilă
	1. LEGE nr. 287 /din 17.07.2009 privind Codul civil
2. OUG 57/2019 privind noul cod administrativ

	A.4.
Scopul licitaţiei şi obiectul acesteia
	Scopul licitaţiei:
Închirierea a  6 spații în incinta sediului Primăriei Municipiului Timișoara la parter, etaj I, respectiv etaj II, în vederea amplasării a 4 automate de cafea, a unui automat de tip snacky ( sucuri/produse proaspete tip sandvis și patiserie) și un fotocopiator, dupa cum urmeaza:
S l = 1 mp, situat în sediul Primăriei Municipiului Timișoara, C. D. Loga nr. 1, parter, ( hol –poarta 2) destinat amplasării unui automat (aparat) de preparare a băuturilor pe baza de cafea. Menţionăm faptul că unul din produsele distribuite de către aparat să fie din cafea boabe.
S2 = 1 mp, situat în sediul Primăriei Municipiului Timișoara, C. D. Loga nr. 1, parter, lângă cam. 8, Serviciul Resurse Umane destinat amplasării unui automat (aparat) de preparare a băuturilor pe baza de cafea. Menţionam faptul că unul din produsele distribuite de către aparat să fie din cafea boabe.
S3 = 1 mp, situat în sediul   Primăriei Municipiului Timișoara, C. D. Loga nr. 1, etaj I, lângă Sala de Consiliu destinat amplasării unui automat (aparat) de preparare a băuturilor pe baza de cafea. Menţionam faptul că unul din produsele distribuite de către aparat să fie din cafea boabe
S4 = 1 mp, situat în sediul  Primăriei Municipiului Timișoara, C. D. Loga nr. 1, etaj II, între cam.221 și cam. 223 destinat amplasării unui automat (aparat) de preparare a băuturilor pe baza de cafea. Menţionam faptul că unul din produsele distribuite de către aparat să fie din cafea boabe
S5 = 1 mp, situat în sediul  Primăriei Municipiului Timișoara, C. D. Loga nr. 1, parter ( hol –poarta 2), destinat amplasării unui automat de tip snacky (apa/ sucuri / produse proaspete de tip sandvis și patiserie, dulciuri)
S6 = 4 mp, situat în sediul Primăriei Municipiului Timișoara, C. D. Loga nr. 1, parter, (hol –poarta 2) destinat amplasării unui fotocopiator pentru a deservi prestări de servicii de copy/print/scanare.
Închirierea a unui spațiu în incinta sediului Direcției de Evidență a Persoanelor în vederea amplasării unui fotocopiator:
S7 = 4 mp, situat la parterul imobilului în sala de așteptare destinat amplasării unui fotocopiator pentru desfășurarea activității de fotocopiere a documentelor:

	A.5.
Preţul
	Preţul de pornire este de 10 euro/mp/lună şi nu include valoarea TVA. Pasul de licitare: reprezintă 10% din preţul de pornire a licitaţiei. Preţul de pornire reprezintă preţul unitar care va sta la baza desfăşurării licitaţiei cu strigare.

	A.6.
 Durata contractului
	Durata contractului de închiriere este de 3 ani, cu posibilitatea de prelungire, prin act adiţional, pe maximum aceeaşi durată, la solicitarea expresă a locatarului, cu cel puţin 90 de zile calendaristice înainte de expirare a contractului.
In situaţia în care nu se mai intenţionează prelungirea contractului de închiriere, anterior împlinirii termenului de expirare, locatorul îi va notifica locatarului acest lucru, urmând ca la împlinirea termenului să ia masuri în sensul eliberării spaţiului de către locatar, tacita relocaţiune neoperând.

	B. SECŢIUNEA B – CONDIŢII DE PARTICIPARE

	B.l.
Costuri asociate participării
	Ofertantul va suporta toate costurile asociate prezentării ofertei şi a documentelor care o însoţesc, iar organizatorul licitaţiei nu va fi în nici un fel responsabil sau răspunzător pentru respectivele costuri.

	B.2. 
Garanţia de participare Ia licitaţie
	Pentru a putea participa la licitaţie, fiecare ofertant este obligat să depună, până la data limită de depunere a ofertelor, o garanţie de participare, care este necesară pentru a proteja locatorul faţă de riscul unui eventual comportament necorespunzător al ofertantului, pe perioada dintre data de adjudecare a licitaţiei şi data semnării contractului.
Garanţia de participare, constituită de ofertanţii ale căror oferte nu au fost stabilite câştigătoare, se returnează de către organizatorul procedurii în termen de 5 (cinci) zile lucrătoare de la data expirării termenului pentru depunerea eventualelor contestații (5 zile de la data transmiterii adreselor de înștiințare asupra rezultatului licitației), dar nu mai târziu de 5 zile lucrătoare de la data expirării perioadei de valabilitate a ofertei
Garanţia de participare constituită de ofertant se reţine de către titularul dreptului de administrare în următoarele situaţii, care nu se datorează celor de forţă majoră sau de caz fortuit:
·  ofertantul nu se prezintă la licitaţie;
· se revocă oferta după deschiderea acesteia şi înainte de adjudecare;
·  se revocă oferta după adjudecare;
·  câştigătorul licitaţiei nu constituie Garanţia pentru buna execuţie a contractului și/sau nu semnează contractul de închiriere în termenul de valabilitate a ofertei.
Valoarea garanţiei de participare este:
20 euro pentru spaţiul SI ;  20 euro pentru spaţiul S2 ; 20 euro pentru spaţiul S3;
20 euro pentru spaţiul S4; 20 euro pentru spaţiul S5;  40 euro pentru spațiul S6;  40 euro pentru spațiul S7 și se plăteşte în lei la cursul de schimb al BNR din data efectuării plăţii, cu ordin de plată în contul R012 TREZ 6215 006X XX00 0334, deschis la Trezoreria Timişoara pe numele Municipiului Timișoara.

	B.3.
 Condiţii de calificare
	Cerinţele de calificare a ofertanţilor se referă la:
(a) Capacitatea de exercitare a activităţii profesionale: ofertantul trebuie să demonstreze apartenenţa la categoria profesională impusă de îndeplinirea contractului;
(b) Situaţia personală a ofertantului: va fi exclus din procedura aplicată pentru atribuirea contractului de închiriere orice ofertant care:
· se află în litigiu cu titularul dreptului de administrare a spaţiului
· nu şi-a îndeplinit obligaţiile exigibile de plată a impozitelor şi taxelor către stat, inclusiv cele locale, precum şi a contribuţiei pentru asigurările sociale de stat până la nivelul lunii anterioare celei în care este prevăzut termenul limita de depunere a ofertelor.

	B.4. 
Dreptul de a solicita clarificări
	Orice ofertant care a cumpărat un exemplar din documentaţia de licitaţie are dreptul de a solicita în scris clarificări despre elementele cuprinse în aceasta, în termen de maximum 3 zile de la primirea invitaţiei de participare la licitaţie/apariţia în presă a anunţului referitor la organizarea licitaţiei.
Locatorul are obligaţia:
· de a răspunde în scris, în mod clar, complet şi fară ambiguităţi, la orice clarificare solicitată, în maximum 5 zile de la primirea unei solicitări din partea unui ofertant, cu cel puţin 5 zile înainte de data limită de depunere a ofertelor;
· de a transmite răspunsurile -însoţite de întrebările aferente - către toţi ofertanţii care au cumpărat documentaţia de licitaţie luând măsuri de a nu dezvălui identitatea celui care a solicitat clarificările respective;
· să răspundă şi la solicitările de clarificări care nu au fost transmise în timp util, numai dacă perioada necesară pentru elaborarea şi transmiterea răspunsului face posibilă primirea acestuia de către operatorii economici înainte de data limită de depunere a ofertelor;
Reguli de comunicare şi transmitere a datelor:
· orice comunicare, solicitare, informare, notificare şi altele asemenea, trebuie să se transmită în scris.
· orice document scris trebuie înregistrat în momentul transmiterii şi în momentul primirii.
· documentele scrise pot fi transmise prin oricare din următoarele modalităţi:
a) prin poştă;
b) prin fax;
c) prin-mail.

	SECŢIUNEA C - INSTRUCŢIUNI PRIVIND MODUL DE ELABORARE ŞI
PREZENTARE A OFERTELOR

	C.l. 
Elaborare
	Toate documentele solicitate prin documentaţia de licitaţie:
· se redactează în limba română
· trebuie să fie tipărite sau scrise cu cerneală neradiabilă
· trebuie să fie semnate de către reprezentanţii legal autorizaţi să angajeze ofertantul în procedura de licitaţie şi ştampilate.
Numele reprezentanţilor autorizaţi se scrie în clar.
Orice ştersătură, adăugare, interliniere sau scris peste cel dinainte, sunt valide doar dacă sunt vizate de persoana autorizată să semneze documentele.

	C.2.
Documentele care se prezintă de ofertanţi pentru participarea la licitaţie cu strigare
	Ofertanţii care îşi manifestă interesul de a participa la licitaţie depun la data indicată mai jos, la registratura organizatorului licitaţiei, următoarele:
1. Scrisoarea de înaintare - întocmită în 2 exemplare, pe baza anexei nr. 1, se înregistrează la registratura organizatorului licitaţiei:
1 exemplar rămâne la registratură și 1 exemplar se păstrează de ofertant.
2. Coletul sigilat (conţinând oferta şi documentele care o însoţesc) pe care se va scrie clar şi citeţ "LICITAŢIE PENTRU ÎNCHIRIERE SPAȚII: Amplasamentul nr....la care se doreşte participarea) disponibile în incinta clădirii  Primăriei Municipiului  Timişoara în vederea amplasării unor aparate de cafea, automate tip snacky și copiator, denumirea spaţiului la care se doreşte participarea)". "A NU SE DESCHIDE ÎNAINTE DE                 ", iar pe verso numele, prenumele/denumirea şi adresa ofertantului.
In coletul sigilat se introduc:
1.1. OFERTA - întocmită pe baza anexei nr. 2 - introdusă într-un plic separat, pe care se va scrie numele ofertantului, precum şi inscripţia « OFERTA ».
Oferta repr Oferta reprezintă valoarea iniţială oferită de către ofertant la deschiderea licitaţiei.
Orice ofer Orice ofertant, prin depunerea ofertei, este de acord cu minimum preţul de pornire solicitat prin documentaţia de licitaţie.
1.2. D          DOCUMENTELE CARE ÎNSOŢESC OFERTA:
1.1.a) Documentul reprezentând dovada depunerii garanţiei de participare: Dovada depunerii garanţiei de participare se depune în original (chitanţa fiscală/ordinul de plată + extrasul de cont vizat de bancă), garanţia de participare trebuie să fie prezentată pentru conformitate cel mai târziu la deschiderea ofertelor, comisiei de licitaţie.
Orice ofertă care nu este însoţită de dovada constituirii garanţiei de participare va fi respinsă la deschidere.
1.1.	b)  Documentele pentru demonstrarea îndeplinirii cerinţelor de calificare:
b.l.             Documente solicitate ofertanţilor pentru demonstrarea capacităţii de exercitare a activităţii profesionale:
b.1.1. Ce   Certificat constatator eliberat de Oficiul National al Registrului Comerţului, eliberat în luna anterioară depunerii ofertelor, în oricare din formele: în original, copie legalizată sau copie lizibilă pe care este menţionat pe fiecare pagina în parte "conform cu originalul", datată, semnată şi parafată;
b.l.2.         Certificat de înregistrare eliberat de Oficiul Registrului Comerţului care conţine codul unic de înregistrare ce dovedeşte forma de înregistrare: copie lizibilă pe care este menţionat pe fiecare pagina în parte "conform cu originalul", semnată şi parafată;
Documente solicitate ofertanţilor pentru demonstarea situaţiei personale:
   Certificatele constatatoare eliberate de autorităţile competente privind îndeplinirea obligaţiilor exigibile de plată a impozitelor şi taxelor către stat obținut de la Direcția Generală a Finanțelor Publice (nu mai vechi de 30 de zile), inclusiv cele local al Municipiului Timişoara (document original eliberat de, Direcţia Fiscală a Municipiului Timișoara nu mai vechi de 30 de zile), precum şi a contribuţiei pentru asigurările sociale de stat, din care să reiasă că ofertantul NU ARE datorii scadente la nivelul lunii anterioare celei în care este prevăzut termenul limită de depunere a ofertelor, în oricare din formele: original/copie legalizată/copie lizibilă cu menţiunea „conform cu originalul", datată, semnată şi parafată.
b.2.2           Declaraţie pe proprie răspundere că ofertantul NU se află în litigiu cu Primăria Municipiului Timişoara (datată, semnată şi parafată)
b.2.3          Declarație de însușire a modelului cadru a contractului de închiriere, însuşit fară/cu obiecţiuni (datat, semnat şi parafat).
In cazul în care există obiecţiuni la contract, acestea se vor prezenta concret. Neprezentarea tuturor documentelor solicitate atrage eliminarea necondiţionată a ofertantului din licitaţie.
    Document justificativ privind plata taxei de participare la licitație
    Copie chitanță cumpărare caiet sarcini
    Declarație pe proprie răspundere a reprezentantului legal al societății comerciale din care să rezulte că aceasta nu se află în reorganizare judiciară sau faliment.

	C.3. 
Data limită de primire a ofertelor
	Ofertele vor fi depuse până cel târziu la data de               , ora         la cam. 12, ghișeul 10, 11, Serviciul de Relaționare cu Cetățenii, Primăria Municipiului Timişoara, C.D. Loga nr. 1 şi respectiv până la data de              , ora             , în cazul amânării licitaţiei.
Ofertele depuse peste termen se resping şi se returnează nedeschise ofertanţilor.

	C.4.
Oferte întârziate
	Se va refuza primirea coletelor prezentate după data și ora limită de depunere, prezentată prin documentaţia de licitaţie, respectiv a garanţiilor pentru acestea.

	SECŢIUNEA D - DERULAREA LICITAŢIEI CU STRIGARE

	D.l.
Comisia de licitaţie
	Pentru analizarea, validarea ofertelor şi derularea licitaţiei, prin decizie a conducătorului Primăriei Municipiului Timișoara, se numeşte o Comisie de licitaţie, dintre membrii căreia o persoană este desemnată preşedinte.
Fiecăruia dintre membrii comisiei de licitaţie i se desemnează un supleant.
In cazul în care, după depunerea documentelor de participare la licitaţie, există membrii în comisie, rude sau afini până la gradul al IV-lea, inclusiv, cu reprezentanţii, asociaţii, administratorii operatorului economic ofertant, ori cu ofertantul persoană fizică, aceştia vor fi înlocuiţi cu supleanţii.
Comisia de licitaţie răspunde de modul de desfăşurare a licitaţiei, atribuţiile acesteia fiind:
· analiza şi selectarea ofertanţilor pe baza documentelor de participare la licitaţie, depuse de aceştia;
· derularea licitaţiei cu strigare;
· întocmirea procesului-verbal al licitaţiei cu strigare;
   întocmirea hotărârii de adjudecare

	D.2.
Desfăşurarea
licitaţiei
	Licitaţia se desfăşoară la locul, data şi ora stabilite prin anunţul publicitar dacă până la termenul-limită de depunere a ofertelor au fost depuse cel puţin2 documentaţii de  participare la licitaţie, iar la data respectivă se prezintă cel puţin 2 ofertanţi
In cazul în care sunt îndeplinite condiţiile prevăzute mai sus, comisia de licitaţie:
· solicită legitimarea reprezentanţilor ofertanţilor pe baza actului de identitate şi confruntă cu împuternicirea scrisă
· desface plicurile şi verifică existenţa şi conţinutul documentelor de calificare solicitate prin caietul de sarcini
· face cunoscut public numele ofertanţiilor calificaţi cât şi al celor descalificaţi, precizându-se motivele descalificării
Dacă, în urma verificărilor, există cel puţin doi ofertanţi calificaţi, comisia derulează licitaţia cu strigare:
· se deschid ofertele admisibile şi se anunţa valorile înscrise în oferte
· se stabileşte valoarea ofértată care este mai mare decât preţul de pornire solicitat prin documentaţia de licitaţie şi de la care se va porni strigarea; în lipsa unei asemenea oferte, preţul de la care se va porni strigarea va fi chiar cel anunţat prin documentaţia de licitaţie
· se anunţă preţul de pornire al licitaţiei de la care porneşte strigarea, cu precizarea pragurilor de licitare stabilite, 10 % din prețul de pornire la licitație, 3 praguri.
· se începe licitaţia efectivă, oferindu-se spre închiriere spaţiul, prin strigări care se vor repeta de 3 ori pentru fiecare prag de licitare.
· se adjudecă spaţiul supus licitaţiei în favoarea participantului care, după 3 strigări succesive, făcute la intervale de timp care să permită şi supralicitări, oferă primul preţul cel mai mare.
In situaţia în care, până la termenul-limită de depunere a ofertelor NU au fost depuse cel puţin 2 documentaţii de participare la licitaţie, iar la data respectivă NU se prezintă cel puţin 2 ofertanţi sau în situaţia în care nu există minimum 2 ofertanţi calificaţi pentru spaţiul propus spre închiriere, licitaţia se repetă după 7 zile lucrătoare, data se anunță prin anunțul de licitație.
In cazul în care, la prima licitaţie se califică doar un singur ofertant, oferta nedeschisă şi documentele care o însoţesc, depuse de acesta şi verificate de comisia de licitaţie se păstrează la sediul organizatorului licitaţiei, rămânând valabile şi pentru următoarea şedinţă de licitaţie.
A doua licitaţie se desfăşoară la data și ora anunțate, stabilită, în aceleaşi condiţii cu licitaţia anterioară, fără a urma însă regimul licitaţiei amânate din lipsă de oferte. In situaţia repetării licitaţiei, adjudecarea se va putea face chiar dacă există un singur ofertant care răspunde condiţiilor de calificare şi care oferă prețul de pornire.
In toate fazele, comisia întocmeşte un proces-verbal, în care se consemnează toate activităţile ce se desfăşoară în timpul licitaţiei, inclusiv valorile licitate de ofertanţi la fiecare strigare. Procesul-verbal aferent derulării licitaţiei propriu-zise se semnează de membrii comisiei şi de reprezentanţii participanţilor, se datează şi toţi participanţii la licitaţie primesc câte o copie a acestuia.
In termen de maximum 3 zile lucrătoare de la închiderea procedurii, se întocmeşte hotărârea de adjudecare, în care se stipulează: denumirea şi sediul locatorului, numărul şi data procesului verbal de licitaţie, datele de identificare a spaţiului, datele de identificare a ofertantului câştigător, preţul unitar la care s-a adjudecat precum şi preţul total de închiriere al spaţiului.
Hotărârea de adjudecare se supune aprobării conducătorului instituției şi se comunică, în scris, cu confirmare de primire, atât ofertantului câştigător, cât şi celor necâştigători.

	D.3.
Căi de atac
	Orice ofertant care participă la licitaţie poate formula o contestaţie, în scris, în termen de 2 zile lucrătoare de la data comunicării rezultatului licitaţiei, ce se depune la registratura Primăriei Municipiului  Timişoara. Nu se pot depune contestaţii în situaţia în care licitaţia respectivă se amână sau se anulează.
Organizatorul licitaţiei este obligat să soluţioneze contestaţia şi să comunice rezultatul în scris, în termen de 5 zile lucrătoare de la depunerea acesteia. Pentru aceasta se numeşte, prin decizie a conducătorului Primăriei Municipiului Timițoara, o comisie de soluţionare a contestaţiilor care, în termen de 3 zile lucrătoare, trebuie să raporteze în scris conducerii, rezultatul analizării contestaţiei.
In situaţia în care raportul comisiei de verificare a contestaţiilor constată justeţea contestaţiei, conducătorul instituției organizatoare aprobă anularea licitaţiei derulate şi dispune repetarea procedurii.
Anularea licitaţiei se face în cazul unor abateri grave sesizate ca urmare a unor contestaţii întemeiate privind organizarea şi desfăşurarea licitaţiei, prin încălcarea prevederilor legale privind închirierea amplasamentelor, care au afectat concurenţa loială, nu au asigurat transparenţa procedurilor de licitaţie sau au produs discriminări între ofertanţi;
In termen de 3 zile lucrătoare de la primirea raportului comisiei de verificare a contestaţiilor, va comunica contestatarului decizia luată, în scris, cu confirmare de primire.

	[bookmark: bookmark0]SECŢIUNEA E - ATRIBUIREA CONTRACTULUI DE ÎNCHIRIERE

	E.l. 
Încheierea contractului
	Contractul de închiriere se încheie cu ofertantul a cărui ofertă a fost stabilită ca fiind câştigătoare în maximum 20 zile lucrătoare de la data:
· adjudecării licitaţiei de închiriere, dacă nu există contestaţii;
· soluţionării   irevocabile  a  contestaţiei,  dacă  o asemenea cale de atac a fost 
formulată.
In situaţia în care ofertantul câştigător renunţă sau nu se prezintă în termenul stabilit pentru încheierea contractului, acesta pierde Garanţia de participare, iar procedura de licitaţie se repetă.

	E.2. 
Garanţii pentru executarea contractului de închiriere
	In scopul garantării îndeplinirii întocmai a obligaţiei de plată a chiriei, precum şi a obligaţiei de reparare a oricărui prejudiciu suferit de locator pentru neîndeplinirea sau îndeplinirea defectuoasă de către locatar a obligaţiilor prevăzute în contract, locatarul are obligaţia să constituie o garanţie de bună execuţie, egală cu valoarea totală a chiriei pe șase luni de zile. 
Valoarea garanţiei constituite pentru buna desfăşurare a contractului se actualizează periodic, în funcţie de raportul leu/euro stabilit de Banca Naţională a României.
In cazul în care, locatarul nu plăteşte chiria sau orice alta sumă de bani datorată locatorului, locatorul poate executa Garanţia.

	E.3. 
Contractul de închiriere
	Contractul de închiriere se perfectează la sediul Primăriei Municipiului Timişoara, pe baza:
· datelor din Hotărârea de adjudecare a spaţiului emisă de comisia de licitaţie,
· contractului-cadru din documentaţia de atribuire şi a propunerilor/observaţiilor depuse la ofertă, de ofertantul desemnat câştigător. In situaţia în care aceste propuneri/observaţii nu există, nici o negociere ulterioară a clauzelor contractuale nu va fi acceptată şi se va semna contractul în forma prezentată în documentaţia de atribuire.
· procesului-verbal de predare-primire a spaţiului închiriat încheiat între unitatea de administrare şi locatar în termen de maximum 30 zile de la data constituirii garanției
· dovada constituirii garanţiei de bună execuţie contractuală în contractul de închiriere sunt prevăzute clauze privind:
· eliberarea spaţiului închiriat, în tot sau în parte, în maximum 30 de zile calendaristice de la data notificării, după caz, a denunţării unilaterale a contractului ori de la data semnării actului adiţional de modificare a obiectului contractului, atunci când nevoile titularului dreptului de administrare impun acest lucru.
· obligaţia de restituire a bunului este prevăzută concomitent cu obligaţia de plată a unor penalităţi stabilite pentru fiecare zi de întârziere.
· majorări de întârziere la plata chiriei şi a utilităţilor, în cuantum de 1 % asupra sumei datorate, pentru fiecare zi de întârziere, începând cu prima zi care urmează aceleia în care suma a devenit exigibilă.
· obligativitatea executării, de către locatar, a tuturor lucrărilor de reparaţii şi/sau de întreţinere la spaţiile şi instalaţiile din folosinţă exclusivă şi, să suporte, în cotă-parte cu locatorul, proporţional cu suprafaţa totală închiriată, costul lucrărilor de întreţinere, reparaţii sau înlocuire a elementelor de construcţii şi a instalaţiilor de folosinţă comună.
· subînchirierea în tot sau în parte a spaţiului sau cesiunea contractului unui terţ sunt interzise.



	SECȚIUNEA F – DESCRIEREA SPAŢIULUI

	F.l.
Statutul juridic al spaţiului

	Spaţiile de închiriat ( SI, S2, S3, S4, S5, S6 ) sunt situate în sediul Primăriei Municipiului Timișoara, imobil inregistrat în inventariul propriu al Municipiului Timişoara sub nr. 18675; Imobilul este înscris în Cartea funciara cu nr. 402772-C1  a Municipiului Timişoara.
Spațiul de închiriat S7 este situat în sediul Direcției de Evidență a Persoanei imobil înregistrat în inventariul propriu al Municipiului Timişoara sub nr. 19407; Imobilul este înscris în Cartea funciara cu nr. 403756-C2  a Municipiului Timişoara.
Valoarea totală de inventar a clădirilor şi construcţiilor ce compun sediul Primăriei Municipiului Timișoara este de 1.610.676,8 lei, iar valoarea totală de inventar a clădirilor şi construcţiilor ce compun sediul Direcției de Evidență a Persoanei este de  6.335.260,00 lei.                           

	F.2.
Caracteristicile tehnice ale spaţiului
	Spaţiile care constituie obiectul licitaţiei:
S1 = 1 mp, situat în sediul Primăriei Municipiului Timişoara, parter, poarta 2
S2 = 1 mp, situat în sediul	 Primăriei Municipiului Timişoara, parter, lângă cam. 8
S3 =  1 mp, situat în	 sediul Primăriei Municipiului Timişoara, etaj I, lângă Sala de Consiliu
S4 =  1 mp, situat în sediul	 Primăriei Municipiului Timişoara, etaj II între cam. 221 și cam.223
 S5 =  1 mp, situat în sediul Primăriei Municipiului Timişoara, parter, poarta 2
 S6 = 4 mp (2x2 ) situat în sediul Primăriei Municipiului Timişoara,
parter, poarta 2
 S7 =  4 mp (2x2) situat în sediul Direcției de Evidență a Persoanei, în sala de așteptare

	F.3.
Descrierea
utilităţilor
sediului
	Utilităţile sediului în care este integrat spaţiul de închiriat sunt asigurate astfel:
· Energia electrică
Utilităţile comune la care participă LOCATARUL (la comun alături de toţi utilizatorii incintei) sunt: energia electrică (pt aparatele de cafea, snacky și copiatoare). Cheltuielile aferente asigurării/furnizării acestor utilităţi/servicii se plătesc de LOCATOR în mod global, în baza contractelor de furnizare/prestare încheiate cu furnizorii/prestatorii de utilităţi/servicii, iar de la LOCATAR se va percepe ulterior contravaloarea acestora în baza preţurilor furnizorilor, respectiv a prestatorilor de servicii, în funcţie de cota de participare la consum stabilită.
Valoarea preliminară a cotei de participare la consumul de energie electrica ce revine LOCATARULUI este înscrisa în anexa nr. 3 la prezentul caiet de sarcini şi reprezintă: cota de participare la energie electrică este data în funcţie de puterea instalata a aparatului respectiv.
Valoarea definitivă a cotei de participare la consumul de utilităţi (energie electrică) se va calcula după preluarea spaţiului de către LOCATAR în funcţie de consumul mediu lunar al fiecărui aparat conform cărții tehnice puse la dispoziţie de ofertant şi se va înscrie în Anexa nr. 2 la contractul de închiriere, fiind parte integrantă din acesta. Plata utilităţilor se face lunar, în baza facturii emise de către Biroul Evidență Patrimoniu, Direcția Economică din cadrul Primăriei Municipiului Timișoara și se achită în contul RO62 TREZ 24A5 1010 3200 103X, deschis la Trezoreria Timişoara în numele locatorului.

